ИЗВОД ИЗ ЗАПИСНИКА

са 20.редовне седнице Скупштине општине Врњачка Бања, која је одржана дана 25.15.2018. године, у великој сали Скупштине општине са почетком у 10 часова.

 Овај извод из записника сачињен је у складу са чл. 81. Пословника Скупштине општине Врњачка Бања („Сл. лист општине Врњачка Бања“, бр.23/16-пречишћен текст) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 22 одборника, и то: Иван Радовић, Миљко Арсић, Марина Ђорђевић, Дане Станојчић, Срђан Удовичић, Предраг Џамић, Наташа Перовић, Мирослав Веселиновић, Весна Милићевић, Весна Бурмазовић, Милан Плањанин, Јордан Пецић, Драгољуб Богдановић, Слађана Терзић, Ненад Николић, Владан Јоцић, Војислав Вујић, Андрија Боћанин, Ђорђе Петровић, Родољуб Џамић, Матеја Мијатовић Снежана Стојановић

Зоран Сеизовић, је присутан од 10,05 сати, када је присутно 23 одборника.

Одсутни су: Јелена Дишовић Ђукић и Бранка Милошевић.

Иван Радовић, председника СО је известио о томе која су лица позвана да присуствују седници и нагласио да седницу преноси Врњачка РТВ.

Председник СО је ставио на изјашњавање Извод из записника са 19.седнице, одржане 2.11.2018.године, па како примедби није било, са 20 гласа ''за'' је усвојен овај записник.

Председник СО је известио да је Општинско веће општине Врњачка Бања, на основу чл. 72.б став 1. Пословника Скупштине општине Врњачка Бања поднело је захтев за сазивање седнице Скупштине општине Врњачка Бања по хитном поступку и предложило да се разматра:

-Ценовник комуналних производа и услуга ЈП ''Белимарковац'' Врњачка Бања,

-Одлука о изменама и допунама Ценовника ЈП ''Шуме-Гоч'' Врњачка Бања,

- Четврте измене Програма пословања Општинске стамбене агенције општине Врњачка Бања за 2018.годину

-Измене и допуне Програма пословања Јавног комуналног предузећа „Бањско зеленило и чистоћа“ Врњачка Бања за 2018.годину

Са 20 гласова''за'' прихваћен је овај захтев, па ће се ове тачка разматрати као 20. , 21. , 22. и 23.тачка, с тим да се остале тачке померају за једно место.

Затим је известио да је Општинско веће повукло 11.тачку- Одлука о атуто такси превозу.

Известио је да је одборник Родољуб Џамић поднео предлог за допуну дневног реда у следећем

- Разматрање предлога закључака о обележавању дана ослобођења општине Врњачка Бања у Првом и Другом светском рату.

Родољуб Џамић је образложио предлог, па како је за исти галасало 22 одборника, то ће се исти сагласно чл.85.ст.2. Пословника СО Врњачкла Бања, разматрати на нареној седници Скупштин, с тим што је прихваћен предлог Општинског већа да се заједно са стручним службама изради и достави предлог одлуке.

За предлог дневног реда са усвојеним допунама гласало је 19 одборника, па је Скупштина утврдила следећи

# ДНЕВНИ РЕД

1. Одлука о ребалансу Одлуке о буџету општине Врњачка Бања за 2018.годину

2.- Одлука о изменама и допунама Одлуке о локалним комуналним таксама

- Одлука о изменама и допунама Одлуке о општинским административним таксама

**-** Одлука о утврђивању висине накнаде за коришћење јавних површина

- Кадровски план Општинске управе општине Врњачка Бања

- Одлука о буџету општине Врњачка Бања за 2019. годину

3. Одлука о изменама и допунама Одлуке о кредитном задужењу у 2018.години

4. Одлука о изменама и допунама одлука којима су одређени називи улица и засеока у насељеним местима на територији општине Врњачка Бања

5.Одлука о покретању иницијативе за измену назива насељеног места на територији општине Врњачка Бања

6. Одлука о усвајању Плана јавног здравља општине Врњачка Бања за период 2019-2029.г.

7.Одлука о покретању процеса израде Локалног акционог плана за социјално укључивање рома и ромкиња у општини Врњачка Бања 2019-2021

# 8.Одлука o изменама и допунама Одлуке о оснивању Јавног предузећа за обављање комуналних делатности ''Белимарковац'' Врњачка Бања

9.Одлука o изменама и допунама Одлуке о оснивању Јавног предузећа за газдовање заштитним шумама Врњачке Бање ''Шуме- Гоч'' Врњачка Бања

10.Одлука о изменама и допунама Одлуке о накнадама за рад и путним трошковима одборника, чланова Oпштинског већа, радних тела Скупштине општине Врњачка Бања

11.Одлука о такси превозу на територији општине Врњачка Бања

12. Одлука о давању сагласности за потписивање уговора о превозу ученика на територији општине Врњачка Бања

13.Одлука о измени и допуни Одлуке о путевима и улицама на територоји општине Врњачка Бања

14. Одлука о покретању поступка израде Процене ризика од катастрофа и Плана заштите и спсавања општине Врњачка Бања

15.Давање сагласности на Правилник о мерама, начину и поступку заштите и безбедности ученика за време боравка у школи и свих активности које организује Гимназија Врњачка Бања

16.Давање сагласности на Програм пословања регионалног центра за управљање регионалним отпадом ''Регион Краљево'' ДОО Краљево за 2019.годину

-Извештај у вези реализације Споразума о заједничком вршењу послов управљања комуналним отпадом ''Регион Краљево''

17.Oдлукa о прибављању непокретности кп.бр. 1351/2 и кп.бр.1351/3 КО Врњачка Бања у јавну својину општине Врњачка Бања

18. Одлука о давању на коришћење балон хале у Отроцима Месној заједници Отроци

19.Измене и допуне Ценовника ЈП за превоз путника и транспорт робе ''Нови Аутопревоз''

20.Ценовник комуналних производа и услуга ЈП ''Белимарковац'' Врњачка Бања,

21.Одлука о изменама и допунама Ценовника ЈП ''Шуме-Гоч'' Врњачка Бања,

22.Четврте измене Програма пословања Општинске стамбене агенције општине Врњачка Бања за 2018.годину

23.Измене и допуне Програма пословања Јавног комуналног предузећа „Бањско зеленило и чистоћа“ Врњачка Бања за 2018.годину

24.Избор и именовања

А) -Разрешење Ивана Џатића дужности председника Савета за здравље, због оставке

 - Именовање председника Савета за здравље

25. Одборничка питања и одговори

ПРВА ТАЧКА

Иван Радовић, председник СО је известио о предлогу Општинског већа да се усвоји одлука, с тим да се усваја захтев Општинске стамбене агенције, као у Извештају , као и Бањског одбора да се усвоји одлука.

Зоран Дунић, руководилац Одсека за буџет и финансије је упознао присутне са овом одлуком.

 На питања Војислава Вујића који је учествовао у дискусији одговарао је известилац, након чега је са 19 гласова ''за'' усвојен предлог Општинског већа и донета акта:

З А К Љ У Ч А К

Скупштина општине је разматрала:

- Утврђен предлог Ребаланса Одлуке о буџету општине Врњачка Бањаза 2018.годину, бр.400-3572/18 од 18.12.2018.године,

- Записник са јавне расправе одржане 19.12.2018.године поводом Ребаланса одлуке о буџету Општине ВрњачкаБања за 2018.годину.

Скупштина општине је прихватила предлоге Општинског већа, садржане у Извештају бр.400-3572/18 од 20.12.2018.године у следећем:

Да се усваја и захтев Општинске стамбене агенције који се састоји у следећем:

Из извора финансирања 01 (приходи из буџета), потребно је извршити следеће измене:

- апропријацију 620-5113 капитално одржавање зграда и објеката умањити за износ од 9.000.000 динара;

- апропријацију 130-423 услуге по уговору увећати за износ од 1.200.000 динара;

- апропријацију 130-424 специјализоване увећати за износ од 100.000 динара;

- апропријацију 130-426 материјал увећати за износ од 200.000 динара;

- апропријацију 130-416 награде бонуси и посебни расходи увећати за износ од 50.000динара;

- апропријацију 620-511 зграде и грађевински објекти увећати за износ од 350.000динара;

Из извора финансирања 04 (сопствени приходи), потребно је извршити следеће измене:

- апропријацију 130-426 материјал увећати за износ од 200.000 динара;

- апропријацију 130-421 стални приходи увећати за износ од 100.000 динара;

- апропријацију 130-416 награде бонуси и посебни расходи увећати за износ од 60.000 динара;

- апропријацију 130-482 порези, обавезне таксе и казне увећати за износ од 50.000 динара и

овлашћује се Одсек за буџет и финансије да пре објављивања одлуке сачини пречишћен текст Ребаланса одлуке о буџету општине Врњачка Бања за 2018.годинуи изврши евентуалне исправке техничких грешки.

и

Р Е Б А Л А Н С

ОДЛУКЕ О БУЏЕТУ ОПШТИНЕ ВРЊАЧКА БАЊА ЗА 2018.ГОДИНУ

ДРУГА ТАЧКА

 Иван Радовић је предложио да се истовремено разматрају: Одлука о изменама и допунама Одлуке о локалним комуналним таксама, Одлука о изменама и допунама Одлуке о општинским административним таксама, Одлука о утврђивању висине накнаде за коришћење јавних површина и Кадровски план Општинске управе општине Врњачка Бања и известио да су Општинско веће и Бањски одбор предложили СО да усвоји ова акта.

Зоран Дунић, руководилац Одсека за буџет и финансије је упознао присутне са наведеним актима.

 У дискусији су учествовали: Војислав Вујић и Родољуб Џамић, након чега су са 20 гласова ''за'' донета акта:

- Одлука о изменама и допунама Одлуке о локалним комуналним таксама

- Одлука о изменама и допунама Одлуке о општинским административним таксама

**-** Одлука о утврђивању висине накнаде за коришћење јавних површина

- Кадровски план Општинске управе општине Врњачка Бања

У вези Одлуке о буџету општине Врњачка Бања за 2019.годину, председник СО је нагласио да је Војислав Вујић поднео амандман у следећем:

1. Да се увећа позиција у Разделу 4.06. Установа Спортски центар, економска класификација 423-Услуге по уговору увећа за 3.500.000 динара, на име бесплатног одласка на море деце која заврше 4.разред основне школе, а да се за исти износ умањи позиција у Глави 4.05. Установа Туристичка организација, економска класификација 424-специјализоване услуге

2. Да се увећа позиција у Глави 4.01.07. Финансијска помоћ у породици, економска класификација 472-Накнаде за социјалну заштиту из буџета за 4.000.000 динара, на име накнаде коју би примала деца која су 4-то рођена у породици до навршене 18 године живота, а да се за исти износ умањи позиција у Глави 4.05. Установа Туристичка организација, економска класификација 424-специјализоване услуге, а затим је известио да Општинско веће није прихватило амандмане у предложеном тексту, с тим да се изврши детаљна анализа и достави предлог у складу са популационом политиком Владе РС.

Војислав Вујић је образложио амандмане.

У дискусији су учествовали: Војислав Вујић, Иван радовић, Родољуб Џамић, након чега се приступило гласању за наведене амандмане, за које је гласало 4 одборника, 15 одборника било ''против'' и 3 уздржана, па председник СО констатује да нису прихваћени.

За предлог одлуке је гласало 19 одборника и 4 одборника била ''против'', па је донета

ОДЛУКА

 О БУЏЕТУ ОПШТИНЕ ВРЊАЧКА БАЊА ЗА 2019.ГОДИНУ

ТРЕЋА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

Зоран Дунић, руководилац Одсека за буџет и финансије је упознао присутне са овом одлуком.

 Ненад Николић је сагласно чл.115.Пословника..затражио да Председник општине одговори на питања које је поставио Војислав Вујић у дискусији по претходној тачки дн.реда.

 У дискусији су учествовали: Бобан Ђуровић и ближе образложио ову одлуку, а затим и одговарао на питања, Војислав Вујић, Родољуб Џамић, Иван Џатић.

Након дискусији Родољуб Џамић је известио присутне да је образована одборничка Група ''СПС и Бања је закон'', коју чине 3 одборника и предао председнику СО у писаном облику, у којем се наводе одбрници који исту чине, те да је он председник ове ОГ.

 Прешло се на гласање за предлог одлуке, за коју је гласало 17 одбрника, па је донета

О Д Л У К А

О ИЗМЕНАМА И ДОПУНАМА ОДЛУКЕ О КРЕДИТНОМ ЗАДУЖЕЊУ У 2018.ГОДИНИ

ЧЕТВРТА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Саша Радисављевић је образложио предлог ове одлуке.

 Како дискусије није било, са 17 гласова ''за'', донета је

ОДЛУКА

 О ИЗМЕНАМА И ДОПУНАМА ОДЛУКА КОЈИМА СУ ОДРЕЂЕНИ НАЗИВИ УЛИЦА И ЗАСЕОКА У НАСЕЉЕНИМ МЕСТИМА НА ТЕРИТОРИЈИ ОПШТИНЕ ВРЊАЧКА БАЊА

ПЕТА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Саша Радисављевић је образложио предлог ове одлуке.

 Како дискусије није било, једногласно је донета

ОДЛУКА

о покретању иницијативе за измену назива насељеног места на територији општине Врњачка Бања

ШЕСТА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Небојша Алимпић је известио о овом планском документу.

 У дискусији су учествовали: Родољуб Џамић и Иван Џатић, након чега је једногласно донета

ОДЛУКА

О УСВАЈАЊУ ПЛАНА ЈАВНОГ ЗДРАВЉА ОПШТИНЕ ВРЊАЧКА БАЊА

ЗА ПЕРИОД 2019–2029. ГОДИНЕ

Пре преласка на следећу тачку, председник СО је дао редовну паузу у раду Скупштине, која је трајала од 13 до 13,30 сати.

СЕДМА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Након дискусије Војислава Вујића и Ивана Џатића, једногласно је донета

ОДЛУКА

О ПОКРЕТАЊУ ПРОЦЕСА ИЗРАДЕ ЛОКАЛНОГ АКЦИОНОГ ПЛАНА ЗА СОЦИЈАЛНО УКЉУЧИВАЊЕ РОМА И РОМКИЊА У ОПШТИНИ ВРЊАЧКА БАЊА 2019-2021

ОСМА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Како дискусије није било, са 16 гласова ''за'' је донета

О Д Л У К А

o изменама и допунама Одлуке о оснивању Јавног предузећа за обављање комуналних делатности ''Белимарковац'' Врњачка Бања

ДЕВЕТА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Како дискусије није било, са 17 гласова ''за'' је донета

О Д Л У К А

o изменама и допунама Одлуке о оснивању Јавног предузећа за газдовање заштитним шумама Врњачке Бање ''Шуме- Гоч'' Врњачка Бања

ДЕСЕТА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Зоран Дунић, руководилац Одсека за буџет и финансије је упознао присутне са овим предлогом.

 Након дискусије Војислава Вујића и Ивана Радовића, са 18 гласова ''за'' и 3 гласа ''против'', донета је

О Д Л У К А

О ИЗМЕНАМА И ДОПУНАМА ОДЛУКЕ О НАКНАДАМА ЗА РАД И ПУТНИМ ТРОШКОВИМА ОДБОРНИКА, ЧЛАНОВА ОПШТИНСКОГ ВЕЋА, РАДНИХ ТЕЛА СКУПШТИНЕ ОПШТИНЕ ВРЊАЧКА БАЊА

ЈЕДАНЕСТА ТАЧКА

 Ова тачка је на предлог предлагача, Општинског већа скинута са дневног реда.

ДВАНЕСТА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Како дискусије није било, једногласно је донета

О Д Л У КА

О ДАВАЊУ САГЛАСНОСТИ ЗА ПОТПИСИВАЊE УГОВОРА О ПРЕВОЗУ УЧЕНИКА НА ТЕРИТОРИЈИ ОПШТИНЕ ВРЊАЧКА БАЊА

ТРИНЕСТА ТАЧКА

 Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Живорад Јаћимовић, руководилац Одсека за привреду и друштвене делатности је образложио предлог одлуке.

 Како дискусије није било, једногласно је донета

О Д Л У К А

ИЗМЕНИ И ДОПУНИ ОДЛУКЕ

О ПУТЕВИМА И УЛИЦАМА НА ТЕРИТОРИЈИ ОПШТИНЕ ВРЊАЧКА БАЊА

ЧЕТРНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине донесе одлуку, као у предложеном тексту.

 Живорад Јаћимовић, руководилац Одсека за привреду и друштвене делатности је образложио предлог одлуке.

 Након дискусије Војислава Вујића, са 20 гласова ''за'', је донета

ОДЛУКА

о покретању поступка израде Процене ризика од катастрофа и Плана заштите и спасавања општине Врњачка Бања

ПЕТНЕСТА ТАЧКА

 Председник СО је известио о предлогу Општинског већа да Скупштина општине да сагласност на овај акт, као у предложеном тексту.

 Живорад Јаћимовић, руководилац Одсека за привреду и друштвене делатности је образложио предлог акта.

 Након дискусије Војислава Вујића, једногласно је донет

З А К Љ У Ч А К

 Даје се сагласност на Правилник о мерама, начину и поступку заштите и безбедности ученика за време боравка у школи и свих активности које организује Гимназија Врњачка Бања, који је донео Школски одбор ове школе, заведен под бр. 01-732/7 од 15.9.2018.године.

ШЕСНЕСТА ТАЧКА

Председник СО је известио о предлогу Општинског већа да Скупштина општине да сагласност на овај акт, као у предложеном тексту.

 Гордана Радичевић, члан Скупштине и Радног тима је образложила овај акт.

 У дискусији су учествовали: Војислав Вујић и Родољуб Џамић, а на питања је одговарала известилац, након чега су са 18 гласова ''за'', донети

З А К Љ У Ч А К

Даје се сагласност на Програм пословања привредног друштва ''Регион Краљево'' ДОО за 2019.годину, који је усвојила Скупштина Регионалног центра за управљање комуналним отпадом ''Регион Краљево ДОО Краљево одлуком бр.156 од 29.11.2018.године.

и

З А К Љ У Ч А К

Усваја се Извештај у вези реализације Споразума о заједничком вршењу послова управљања комуналним отпадом ''Регион Краљево'' , бр.400-3419/18 од 18.12.2018.године, који је поднела Гордана Радичевић, члан Скупштине Друштва и члан Савета и Регионалног радног тима.

СЕДАМНЕСТА ТАЧКА

Председник СО је известио о предлогу Општинског већа и Одбора за административно мандатна питања, да се усвоји ова одлука.

Како дискусије није било, једногласно је донета

ОДЛУКА

О ПРИБАВЉАЊУ НЕПОКРЕТНОСТИ У ЈАВНУ СВОЈИНУ

ОПШТИНЕ ВРЊАЧКА БАЊА

ОСАМНЕСТА ТАЧКА

Председник СО је известио о предлогу Општинског већа и Одбора за административно мандатна питања, да се усвоји ова одлука.

Славиша Пауновић, начелник Општинске управе је известио о овој одлуци.

Родољуб Џамић је истакао да је Одбор прихватио предлог, с тим да се у делу Образложења –финансијски ефекти наведе да су потребна средства која ће се планирати у буџету општине Врњачка Бања за 2019.годину.

Како дискусије није било, једногласно је донета

ОДЛУКА

О ДАВАЊУ НА КОРИШЋЕЊЕ БАЛОН ХАЛЕ У ОТРОЦИМА МЕСНОЈ ЗАЈЕДНИЦИ ОТРОЦИ

ДЕВЕТНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине да сагласност на овај акт, као у предложеном тексту, с тим што је Општинско веће предложило да обележавање паркинг места на коловозу белом или жутом бојом (где је потребно премеравање, односно нова паркинг места) буде 300 динара без ПДВ-а за потребе Општинске управе и јавних предузећа и установе, чији је оснивач Општина, а према трећим лицима 1000 динара без ПДВ-а.

Живорад Јаћимовић, руководилац Одсека за привреду и друштвене делатности је образложио овај акт.

 Ближе образложење је дао директор ЈП ''Нови Аутопревоз'', Иван Дуњић, а након питања Војислава Вујића и одговора директора, једногласно је прихваћен предлог Општинског већа и донето

Р Е Ш Е Њ Е

 Даје се сагласност на Одлуку о усвајању измена и допуна Ценовника Јавног предузећа за превоз путника и транспорт робе ''Нови Аутопревоз'' Врњачка Бања, коју је донео Надзорни одбор ЈП ''Нови Аутопревоз'' Врњачка Бања, под бр.3978/2018 од 26.10.2018.године, а којом су усвојене измене и допуне Ценовника овог предузећа бр.3978/1//2018 од 26.10.2018.године, с тим да се у Табели-Услуге хоризонталне сигнализације измени тачка 5. тако да сада гласи:

 ''Обележевање паркинг места на улици белом или жутом бојом (где је потребно премеравање, одн.нова паркинг места) за потребе Општинске управе и јавних предузећа и установа чији је оснивач општина, цена 300 динара, без ПДВ-а, одн.360 динара са ПДВ-ом.

 У истој табели додаје се тачка 6. која гласи:

''Обележевање паркинг места на улици белом или жутом бојом (где је потребно премеравање, одн.нова паркинг места) за потребе других правних и физичких лица, цена 1.000 динара, без ПДВ-а, одн.1.200 динара са ПДВ-ом.''

Тачка 6.постаје тачка 7.

ДВАДЕСЕТА ТАЧКА

Председник СО је известио о предлогу Општинског већа да Скупштина општине да сагласност на овај акт, као у предложеном тексту, с тим да се текст: ''накнада за одржавање прикључка'', измени у назив: ''одржавање мерног места за сваког корисника комуналних услуга ''

 Радосија Стефановић, испред ЈП ''Белимарковац'' је образложила овај ценовник.

 У дискусији су учествовали: Родољуб Џамић, Војислав Вујић, Миљко Арсић.

 Са 16 гласова ''за'' је прихваћен предлог Општинског већа и донето

Р Е Ш Е Њ Е

Даје се сагласност на Ценовник комуналних производа и услуга ЈП ''Белимарковац'' Врњачка Бања, бр.01-628/2 од 30.11.2018.године, усвојен Одлуком Надзорног одбора предузећа бр.01-628/1 од 30.11.2018.године, с тим да се текст: ''накнада за одржавање прикључка'' измени у назив: ''одржавање мерног места за сваког корисника комуналних услуга''.

ДВАДЕСЕТПРВА ТАЧКА

Председник СО је известио о предлогу Општинског већа да Скупштина општине да сагласност на овај акт, као у предложеном тексту, с тим да се цена услуга по радном сату на зимском одржавању и то рад радника за ручно чишћење снега, леда и др.коригује са 550,00 динара на 369,60 динара.

 Ивица Лазаревић, директор ЈП ''Шуме-Гоч'' је образложио овај ценовник.

 У дискусији су учествовали: Родољуб Џамић, Војислав Вујић, а известилац одговарао на питања.

 Са 17 гласова ''за'' је прихваћен предлог Општинског већа и донето

Р Е Ш Е Њ Е

Даје се сагласност на Одлуку о изменама и допунама Ценовника ЈП за газдовање заштитним шумама Врња;ке Бање ''Шуме-Гоч'' Врњачка Бања, коју је донео Надзорни одбор предузећа под бр.01-1801 од 31.10.2018.године, с тим да се цена услуга по радном сату на зимском одржавању и то рад радника за ручно чишћење снега, леда и др.коригује са 550,00 динара на 369,60 динара.

ДВАДЕСЕТДРУГА ТАЧКА

Председник СО је известио о предлогу Општинског већа да Скупштина општине да сагласност на овај акт, као у предложеном тексту.

 Како дискусије није било, са 20 гласова ''за'' је донето

Р Е Ш Е Њ Е

 Даје се сагласност на Четврте измене Програма пословања Општинске стамбене агенције општине Врњачка Бања за 2018.годину, који је усвојио Управни одбор ове Агенције одлуком бр.35-2371/18 од 25.12.2018.године.

ДВАДСЕТТРЕЋА ТАЧКА

Председник СО је известио о предлогу Општинског већа да Скупштина општине да сагласност на овај акт, као у предложеном тексту.

 У дискусији су учествовали: Родољуб Џамић, Небојша Ристић, директор ЈП ''Бањско зеленило и чистоћа'', који је ближе образложио измене Програма и Војислав Вујић, након чега је једногласно донето

Р Е Ш Е Њ Е

 Даје се сагласност на изменеи допунеПрограма пословања ЈКП ''Бањско зеленило и чистоћа'' Врњачка Бања за 2018.годину, који је усвојио Надзорни одбор овог предузећа одлуком бр.3951/1/2018 од 25.12.2018.године.

ДВАДСЕТЧЕТВРТА ТАЧКА-Избор и именовања

 Председник СО је известио да је Иван Џатић, председник Савета за здравље поднео оставку, па је за разрешење гласало 17 одборника и 2 одборника била уздржана, а за предлог да се именује Дане Станојчић, гласало је 16 одборника и 2 била уздржана, па је донето

Р Е Ш Е Њ Е

 Разрешава се Иван Џатић, дужности председника Савета за здравље општине Врњачка Бања, на лични захтев.

 Именује се Дане Станојчић за председника Савета за здравље општине Врњачка Бања, испред локалне самоуправе.

Како других питања и предлога није било, седница је завршена у 15,20 сати

Записник обрадила, ПРЕДСЕДНИК СО

Зам.секретара СО Иван Радовић,с.р.

Гајшек Олгица